หาดใหญ่คึกคัก!! นักท่องเที่ยวทยอยเดินทางต่อเนื่อง รับเทศกาล "ส่งท้ายปีเก่าต้อนรับปีใหม่"
เทศบาลนครหาดใหญ่เตรียมพร้อมจัดสถานที่ประดับไฟแสงสีทั่วเมืองโดยเฉพาะย่านการท่องเที่ยวถนนเสน่หานุสรณ์ รวมทั้งจุดเช็คอิน”ที่นี่หาดใหญ่”เพื่อเป็นสัญลักษณ์ให้นักท่องเที่ยวได้มาถ่ายรูป และบริเวณย่านถนนเสน่หานุสรณ์ จะใช้เป็นสถานที่จัดงานส่งท้ายปีเก่าต้อนรับปีใหม่ Night Paradise Hatyai Countdown 2019  ภายใต้แนวคิด “ความสุขเรืองแสง”  ร่วมนับถอยหลังเข้าสู่ศักราชใหม่พร้อมกันในวันจันทร์ที่ 31 ธันวาคม 2561 ตั้งแต่เวลา 18.00 น. เป็นต้นไป         ทั้งนี้ ในส่วนของโรงแรมใจกลางเมืองขณะนี้ถูกจองเต็มล่วงหน้าหมดแล้วและเริ่มมีนักท่องเที่ยวทั้งมาเลเซีย สิงคโปร์ อินโดนีเซีย ทยอยเดินทางเข้ามาท่องเที่ยวต่อเนื่องไปจนถึงปีใหม่ทำให้บรรยากาศเริ่มคึกคัก และมีสีสันมากขึ้น